സെല്ഫിക്ക് പോസ് ചെയ്ത് പ്രശസ്തയായ ഡാകാസി ഗൊറില്ല മരിച്ചു രോഗ ബാധിതയായ ഡാകാസിയുടെ മരണം സംരക്ഷകനും വിറുന്ഗ ദേശീയോദ്യാനത്തിലെ റേഞ്ചറുമായ ആന്ദ്രേ ബോമയുടെ കൈകളില് കിടന്ന് കിന്ഷാസ: സെല്ഫിക്ക് പോസ് ചെയ്ത് പ്രശസ്തയായ കോംഗോയിലെ ഡാകാസി എന്ന പെണ്ഗൊറില്ല മരിച്ചു. ആഫ്രിക്കന് രാജ്യമായ കോംഗോയിലെ വിറുന്ഗ ദേശീയോദ്യാനത്തില് വെച്ച് 14ാം വയസ്സിലാണ് ഡാകാസിയുടെ മരണം. സംരക്ഷകനും വിറുന്ഗ ദേശീയോദ്യാനത്തിലെ റേഞ്ചറുമായ ആന്ദ്രേ ബോമയുടെ കൈകളില് കിടന്നാണു ഡാകാസിയുടെ മരണം. കുറച്ചുകാലമായി രോഗംമൂലം അവശയായിരുന്നു. 2019 ല് ബോമ എടുത്ത സെല്ഫിയില് പോസ് ചെയ്തതോടെയാണ് ഡാകാസി പ്രശസ്തയായത്. ഡാകാസിയുടെ അമ്മ 2007 ല് വേട്ടക്കാരുടെ വെടിയേറ്റു മരിച്ചതിനെത്തുടര്ന്ന് ബോമയായിരുന്നു അവളെ സംരക്ഷിച്ചിരുന്നത്. ഡോക്യുമെന്ററികളിലും വിഡിയോകളിലും ഡാകാസി അഭിനയിച്ചിട്ടുണ്ട്. Stories you may Like